**Вĕрентекен:** Данилова Алина Михайловна

**Предмет:** Чăваш литератури

**Ачасен ÿсĕмĕ:** 7-мĕш класс.

**Вĕренÿ кĕнеки:** Тăван литература: вĕренÿпе вулав кĕнеки. 7-мĕш класс валли/ Антонова З.С., Метин П.Н. çырса-пухса хатĕрленĕ. – Шупашкар: Чăваш кĕнеке изд-ви, 2002. – 352 с.

**Урок теми: Юрий Скворцовăн «Пушмак йĕрĕ» хайлаври Паня сăнарĕ**

**Урок тĕсĕ:** хайлав текстне тишкермелли урок

**Харкамлăх результачĕсем:**

1. Ырăпа усала уйăрма вĕрентесси.

2.Сусăр çынсем патне пысăк тимлĕх кирли çинчен ăнлантарни, ун пек çынсенчен кулнине сивлеттересси.

3. Кашни çын ĕçне хисеплеме вĕрентесси.

**Предметăн пĕрлĕхлĕ результачĕсем:**

1. Кирлĕ информацие вĕренÿ кĕнекинче шыраса тупма пултарни, ăнлавсене хаклама пĕтĕмлетÿсем тума пĕлни.

2. Сăнарсене хак пама пултарни.

3. Хайлава тишкерме вĕренни.

**Предметăн пайрăм (ятарлă) результачĕсем**:

1. Çыравçă хăй шухăшласа кăларнă геройсемпе ĕç-пуçа пурнăçри пек сăнласа кăтартнине ăнланни.
2. Тупнă информаципе пĕтĕмлетÿ тума, çĕнĕ ăслайсемпе ĕçлеме хăнăхтарни.
3. Ачасен ăс-тăнне, шухăшлавне, кăмăл-туйăмне аталантарни.

**Урок мелĕсемпе меслечĕсем:** учитель сăмахĕ, ыйту-хурав, тĕп сăнара характеристика пани, **«**Хĕвел**»** кластер, синквейн, клоуз-тест, культурăсен çыхăнăвĕпе усă курса танлаштаруллă Венн унки, калаçу, шырав-тĕпчев; презентаципе усă курни.

**Пуплев хăнăхăвĕсем:** ыйтусем çине тулли предложенисемпе çыхăнуллă хуравласси, уйрăмшарăн тухса калаçма ханăхни, вуланă текстпа усă курса шухăша çирĕплетесси.

**Литература теорийĕ:** символ, прототип.

**Курăмлăх хатĕрĕсем**: Юрий Скворцов сăн ÿкерчĕкĕ, унăн кĕнекисем, компьютер, проектор, урок презентацийĕ, валеçсе памалли материал

(таблицăсем).

**Технологисем:**

1. Сывлăха сыхласси
2. Критикăлла шухăшлав
3. Информаципе коммуникаци
4. Культурăсене тĕпе хунă технологи

**Урок эпиграфĕ:** Ватă-вĕтĕрен кулма каланă:

Уксах-чăлахран кулма хушман.

Ваттисен сăмахĕ

**Урок юхăмĕ**

**I. Кăсăклантарни:**

Класа йĕркелени. Сывлăх сунни.

- Ырă кун пултăр, ачасем. Эпĕ сирĕн çиçекен куçсене, ырă камăларсене курма питĕ хавас. Эсир паян питĕ хаваслă, питĕ кăмаллă, сире курсан манăн та кăмăл çĕкленет.

Атьăр-ха, çак ырă та савăнăçлă кăмăла пĕр-пĕрне парнелетпĕр, пĕр-пĕрин çине ăшă кăмалпа пăхса илетпĕр, вырнаçса ларатпăр.

**1. Учитель сăмахĕ**:

- Ачасем, экран çинелле пăхар-ха, мĕн куратăр кунта? **(1 слайд)** Сирĕн ребусри акăлчан чĕлхинчи сас паллисене чĕрсе тухмалла.

- Мĕнле сăмах вуланать?

**Ачасен хуравĕ: чĕлхесĕр (2 слайд)**

**-** Ачасем, мĕнле шутлатăр, пирĕн урок кам пирки е мĕн пирки пулĕ?

**-** Паня пирки. Чĕлхесĕр Паня пирки.

**-** Ку хайлава кам çырнă, вăл мĕн ятлă?

- Юрий Скворцов **«**Пушмак йĕрĕ**»** Паянхи урокра эпир сирĕнпе Юрий Скворцовăн **«**Пушмак йĕрĕ**»** хайлавне пĕтĕмлетĕпĕр. **(3 слайд)** (Урок эпграфĕпе паллаштарни, экран çинчен пĕрле вулани)

**2. Инвалидсене патшалăх мĕнле пăхать.**

Хăйсене юрăхлă ĕç шыраса пынă инвалидсене вырнаçтарнисĕр пуçне халăха ĕçпе тивĕçтерекен центрсем патшалăхăн професси ориентацийĕн, психологи хÿтлĕхĕн, рынокри социаллă адаптацин пулăшăвне параççĕ, общество ĕçĕсене хутшăнтараççĕ, професси вĕренĕвне яраççĕ, харпăр хăй ĕçне уçмашкăн пулăшаççĕ.

Ĕçлев службин органĕсем сĕнекен патшалăх пулăшăвĕсем пурте тÿлевсĕр.

**3. Сурдоперевод.**

-Ачасем, калаçма пĕлмен, хăлха илтмен çынсем мĕнле калаçаççĕ? Телевизорсемпе курнă пулĕ эсир, унта сурдоперевод туса параççĕ. (Кĕске видеосюжет кăтартни) **(4 слайд)**

**II. Ăнланса илни**

**1. Ыйту-хурав.** Паянхи урокра эпир ушкăнсемпе ĕçлĕпĕр.

-Килте сирĕн „Пушмак йĕрĕ“ хайлава тепĕр хут вуласа тухмалла пулнă. Вуланине лайăх ас тăватăр-и, тĕрĕслесе пăхар. **(Кашни ушкăна 4-шар ыйту)**

1. Хайлаври ĕçсем хăçан тата ăçта пулса иртеççĕ? (Ялта, çулла)
2. Хайлаври тĕп сăнар кам? (Паня)
3. Паня мĕн ĕçлесе пурăнать? (Атă-пушмак юсас ĕçпе пурăнать)
4. Хайлавра, ачасем, тата мĕнле сăнар пур? (Галя)
5. Кам вăл Галя? (хĕр, 4-мĕш çул хулара стройкăра пурăнать)
6. Галя отпускра мĕн чухлĕ пурăнать? (Уйăхĕпех пуранаканччĕ, виçĕм çул виçĕ эрнене яхăн пурăнчĕ, пĕлтĕр эрне ытларах... кăçал вара – виçĕ кун та пуранмарĕ-и?)
7. Паня Галя амăшне мĕнле пулăшать? (Вутă çурса парать)
8. Атăçа ĕçленĕшĕн мĕншĕн ÿкçа илесшĕн мар? (Мĕншĕн тесен вăл Гальăна кăмăллать)

-Маттур, ачасем, хайлав содержанине питĕ лайăх астăватăр.

Юрий Скворцовăн „Пушмак йĕрĕ“ хайлавĕнче тĕп сăнар Паня терĕмĕр. Халĕ эпир сирĕнпе ушкăнсемпе ĕçлĕпĕр.

**2. Ушкăнпа ĕçлени.** Хайлаври сăнарсене „Хĕвел кластер“ мелĕпе тишкерни.

**(5, 6 слайдсем)**

**1-мĕш ушкăн Паня мĕнле?**

**2-мĕш ушкăн Паня мĕн тăвать?**

-Паня атă-пушмак ĕçĕпе миçе çулта ĕçлеме тытăннă**? (1-мĕш ушкăн валли)**

**3.** **Вĕренекен вуласа парать.**

**а)** Мĕн чухлĕ ура курман-ши Паня атă-пушмак ĕçне пикеннĕренпе – вунă çултан пуçласа çирĕм пилĕк çула çитиччен? (206 стр.)

- Паньăн сăн-питне тата мĕнле кăтартса панă автор? **(2-мĕш ушкăн валли)**

- Сăн-питне автор Паньăнне тÿррĕн уçса памасть, символ мелĕпе уçса парать. (Япала урлă, ĕç урлă)

**Вĕренекен вуласа парать.**

**ă)**Хăнăхнă алăра ĕç вылять кăна. Аптăрипе тирнĕ чух атăçăн тути сунаслас умĕнхи пек уçăлать, хускалкалать. Çипне туртса хытарнă чух сăнарĕ мар, унăн ÿчĕ çапла касăлать тейĕн – пичĕ пĕркеленет, шăлĕ шатăртатса илет, çĕвĕ майлашса выртсан çав сăн-питех çуталса каять. (207 стр.)

Паня атă-пушмак тăрăх çынна пахалать, хак парать. Хăйĕн патне пынă халăхпа чунне уçса калаçайман пирки юсаса панă атă-пушмак урлă калаçать. Хăй ăшĕнчи юрату туйăмĕсене палăртас тесе Галя пушмакĕсене тăрăшса, юратса юсать.паньăн кăмăлĕпе чунне ял çыннисем те килĕштерекен хĕр те ăнланма тарăшмаççĕ. **Паня – чăн пурнăçран илнĕ сăнар, унăн прототипĕ – Димитриев Паньок.** Паньок çав тери ăста пулнă. Алли-ури çыпăçнă, анчах вăл калаçайман.

-Ачасем, мĕн вăл прототип?

-Чăн пурнăçран илнĕ сăнар.

**4. «Клоуз-тест» мелĕпе çирĕплетни. ( 7, 8 слайдсем)** (Ачасене ĕçсене валеçни. Вуласа тĕрĕслени)

1. **Венн унки мелĕпе вырăс тата чăваш культурин пĕрпеклĕхĕсемпе уйрăмлăхсене тупни, тĕп сăнарсене хак пани. (9, 10 слайдсем)**

Юрий Скворцовăн «Пушмак йĕрĕ» тата И.С.Тургеневăн «Муму» хайлавĕсене тишкерĕпĕр. Пиллĕкмĕш класра «Муму» хайлавпа паллашнă, халĕ «Пушмак йĕрĕ» хайлавсене Венн унки мелĕпĕ танлаштарăпăр.

1. **Словарь ĕçне пурнăçланă май символ паллисене палăртни.**

**(11,12 слайдсем)**

-Ачасем, малалла сире валли тепĕр ĕç пулĕ. Сирĕн сăмахсен пĕлтерĕшне тупса палăртмалла пулĕ.

-Ачасем, мĕн вăл символ? Экран çине пахăпăр. **(13 слайд)**

* Символ –япала сăнарĕ урлă этем пурнăçĕн, ĕçĕ-хĕлĕн е шухăшĕн паллине сăнлакан нумай пĕлтерĕшлĕ куçăмлă ăнлав.

Хайлавра тĕл пулакан символсем:

1. **Йĕпхÿ çумăр** – Паньăн хурлăхĕ, вăрттăн юратăве. Куççÿлĕ (чун йĕрĕвĕ, макăрăвĕ)
2. **Исленнĕ сăран** – макăрса, йĕрсе ывăннă
3. **Хитре çĕвĕ** – Паньăн чунĕ, шухăшĕ, кăмăлĕ.

-Хитре çĕвĕ камăн ура тăхăнмаллине çĕленĕ чух палăрать? (Гальăн)

**7. Физкультминутка.**

**Учитель пĕтĕмлетĕвĕ:**  Çавăнпа та, ачасем, кашни çыннăн чи малтан ăспа та, чунпа та пуян пулмалла. Паня кунта питĕ ырă, анчах ăна çынсем ăнланмаççĕ, çурма çын вырăнне хураççĕ. Çак калав пире мĕнле пулма вĕрентет?

**-** Кашни çынра çынлăх туйăмне аталантарма вĕрентет. Ырă чунлă пулма, йывăрлăха лекнĕ çынсене ăнланма, пулăшма чĕнет. Урок эпиграфĕ те пирĕн мĕнле, ачасем. Экран çине пăхатпăр. **(3 слайд патне таврăнни)**

Ватă-вĕтĕрен кулма каланă:

Уксах-чăлахран кулма хушман.

Ваттисен сăмахĕ

**III Рефлекси.**

**1.Синквейн (15 слайд) Паня ятпа синквейн туни.**

**2. Сурдоперевод.** Ачасем алăсемпе пĕр предложени паллăсемпе кăтртни.

**3-мĕш рефлекси. Инструктаж.** Кирлĕ сăмах майлашăвне текст маркерпа паллă ту (сăрла е туртса палăрт е хушса çыр!

|  |  |
| --- | --- |
| **Урок мана…** | **Урокри хамăн ĕçпе эпĕ…** |
| **хумхантарчĕ** | кăмăллă |
| **тарăн шухăша ячĕ** | çак ĕçе лайăх (япăхрах) пурнăçларăм |
| **хăвăн сăмахсене çыр!** | нимĕн те ĕçлемерĕм |
| **хăвăн сăмахсене çыр!** | ыттисене чăрмантартăм |

Ачасем хăйсен ĕçне хаклани, паллăсем лартни.

1. **Киле ĕç (пĕрне суйласа илĕр) (17 слайд)**

1. Пĕр-пĕр сусăр (паллă) çын пирки информаци тупса килмелле.

2. Калавăн тĕп шухăшĕпе килĕшÿллĕ ваттисен сăмахĕ çырса килмелле.

3. Калаври пĕр-пĕр эпизод тăрăх сюжетлă ÿкерчĕк тумалла.